CELEX: 62016TN0735
Language: bg
Date: 2016-10-22 00:00:00
Title: Дело T-735/16: Жалба, подадена на 22 октомври 2016 г. — CX/Комисия

19.12.2016   
            
            
               BG
            
            
               Официален вестник на Европейския съюз
            
            
               C 475/20
            
         Жалба, подадена на 22 октомври 2016 г. — CX/Комисия
   (Дело T-735/16)
   (2016/C 475/30)
   Език на производството: френски
   
      Страни
   
   
      Жалбоподател: CX (Бордо, Франция) (представител: É. Boigelot, avocat)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да приеме, че жалбата му е допустима и основателна,
            
         
               —
            
            
               въз основа на това,
               
                           —
                        
                        
                           да отмени решение с дата 18 декември 2015 г., заведено под номер Ares(2015)5952489, доколкото с него на жалбоподателя се налага намаляване на възнаграждението му,
                        
                     
                           —
                        
                        
                           да отмени решение от 12 юли 2016 г., заведено под номер HR.E.2/CB/sa/Ares(2016), съобщено на същата дата, с което органът по назначаването отхвърля частта от жалбата по административен ред на жалбоподателя, подадена от него на 17 март 2016 г., заведена под номер R/170/16, относно решението за намаляване на възнаграждението му,
                        
                     
                           —
                        
                        
                           да осъди ответника да заплати неоснователно удържаните суми, ведно с наказателна и законна лихва,
                        
                     
                           —
                        
                        
                           в съответствие с член 87, параграф 1 от Процедурния правилник на Съда на публичната служба да осъди ответника да заплати всички съдебни разноски.
                        
                     
         
      Основания и основни доводи
   
   В подкрепа на жалбата си жалбоподателят излага четири основания.
   
               1.
            
            
               Първото основание е изведено от нарушение на Правилника за длъжностните лица, по-конкретно на член 24, параграф 1 от Приложение IX към него, допуснато от органа по назначаването на Комисията, тъй като той не определил в решението си размера на удръжката, която смятал да наложи върху възнаграждението на жалбоподателя.
            
         
               2.
            
            
               Второто основание е изведено от нарушение на задължението за мотивиране във връзка със самите мотиви за това намаляване на възнаграждението, нарушение, което било в основата на неравно третиране във вреда на жалбоподателя.
            
         
               3.
            
            
               Третото основание е изведено от нарушения във връзка с производството и злоупотреба с власт и от превишаване на правомощията, тъй като обжалваното решение било прикрито дисциплинарно наказание.
            
         
               4.
            
            
               Четвъртото основание е изведено от нарушение на принципите за разумен срок, на добросъвестност и на добра администрация, тъй като твърдените от ответника факти срещу жалбоподателя били от 2001 и 2003 г., т.е. повече от 14 и от 12 години преди обжалваното решение.